[pic] | COIMISIÚN NA gCOMHPHOBAL EORPACH |

An Bhruiséil 27.6.2007

SEC(2007) 853

DOICIMÉAD OIBRE FHOIREANN AN CHOIMISIÚIN

Doiciméad a ghabhann leis an Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le hAicmiú, Lipéadú agus Pacáistiú Substaintí agus Meascán, agus lena leasaítear Treoir 67/548/CEE agus Rialachán (CE) Uimh. 1907/2006 Achoimre ar Mheasúnú Iarmharta [COIM(2007) 355 leagan deireanach][SEC(2007) 854]

DOICIMÉAD OIBRE FHOIREANN AN CHOIMISIÚIN

ACHOIMRE FHEIDHMITHEACH AR AN MEASÚNÚ IARMHARTA A BHAINEANN LE CUR CHUN FEIDHME AN CCD I nDLÍ AN CHOMHPHOBAIL

Is is aidhm don Chóras Comhchuibhithe Domhanda um shubstaintí agus meascáin a aicmiú agus a lipéadú (CCD), ar ghlac E COSOC na NA leis go foirmiúil in Iúil 2003, na critéir chéanna a bheith in úsáid ar fud an domhain chun aicmiú agus cumarsáid a dhéanamh trí ghuaiseacha ceimiceán a lipéadú agus, sa tslí sin, láimhseáil chúramach a chur chun cinn. Ba chóir don chóras an trádáil dhomhanda i gceimiceáin a éascú agus, lena linn sin, sláinte an duine a chosaint agus an comhshaol a chaomhnú.

Baineann an measúnú iarmharta seo le cur chun feidhme an CCD san AE trí Rialachán beartaithe agus an tionchar a bheadh ag an Rialachán sin ar Reachtaíocht Chomhphobail eile a bhaineann le ceimiceáin ("reachtaíocht iarmhartach"). Tá sé bunaithe ar staidéir a rinne RPA agus London Economics ar mheasúnú iarmharta, ar obair sheirbhísí an Choimisiúin féin, mar shampla an tionchar ar reachtaíocht iarmhartach a bhaineann le ceimiceáin agus an t-aiseolas a fuarthas ón gComhairliúchán ar Líne.

Léiríonn an anailís gur fiú an CCD a chur chun feidhme go fadtéarmach ós rud go sáróidh na sochair (atréimhseacha), atá i bhfoirm coigilteas costas a bhaineann le trádáil, na costais aonuaire a bheidh ar an gcur chun feidhme. Is éard is cúis leis an gcoigilteas costas, ar ionann de réir na meastachán go léir agus cúpla lá saothair in aghaidh na cuideachta agus na bliana ar an meán, ísliú suntasach ar an mbacainn rialaitheach ar thrádáil, is sin difríochtaí domhanda in aicmiú agus i lipéadú. Dá bhíthin sin, tiocfaidh méadú ar an trádáil i gceimiceáin le tíortha lasmuigh den AE agus spreagfar, dá réir, breis fáis agus post ós rud go mbeidh tionscal an AE níos iomaíche lasmuigh den Aontas.

Ní mór súil ghéar a choimeád, áfach, ar na costais a bhaineann le cur chun feidhme an chórais ionas go gcruthófar glansochair cuíosach luath amach anseo agus go seachnófar costais nach bhfuil gá leo agus ualach riaracháin do na fiontair bheaga agus mheánmhéide. Ar an gcéad dul síos, beidh gá aistriú réidh a dhéanamh ón gcóras reatha go dtí an CCD a chinntíonn an t-ardchaighdeán atá ann faoi láthair i gcaomhnú an chomhshaoil agus i gcosaint shláinte an duine agus a laghdaíonn an brú a chuirtear ar chuideachtaí. Ní foláir dhá chéim iartheachtacha a chuimsiú san idirthréimhse, céim amháin do shubstaintí agus céim eile do mheascáin. Bheadh ar na céimeanna sin bheith leagtha amach sa tslí is go seachnófaí mórfhadhbanna inoibritheachta ionas go mbeadh an córas in ann oibriú i gcomhar leis na hathbhreithnithe a rinneadh ar an aicmiú i gcomhthéacs na gcláruithe a rinneadh agus REACH á chéimniú isteach agus sa tslí is go bhféadfaí teacht suas leis an luas a bhaineann le CCD a chur chun feidhme in áiteanna eile ar fud an domhain ionas nach gcaillfí cuid de na sochair trádála.

Molann an measúnú iarmharta an idirthréimhse do shubstaintí a shocrú ionas go dtarlóidh sé i gcomhuain leis an spriocdháta d'fhardal aicmithe agus lipéadaithe REACH. Bheadh sé deacair idirthréimhse níos gairide a chur chun feidhme sa chleachtas mar go bhféadfadh sé go mbeadh gá le líon mór den stoc atá ann faoi láthair a lipéadú as an nua. Chruthódh idirthréimhse níos faide fadhbanna freisin i ndáil le déantúsóirí meascán ar mhian leo an CCD a chur i bhfeidhm níos luaithe.

Tacaíonn an measúnú le tréimhse ceithre bliana go leith don chéad chéim eile den idirthréimhse do mheascáin. Is léir go dtéann sínithe ama den idirthréimhse mheascán, sínithe nach bhfuil ach measartha fada de réir dealraimh, glan i gcoinne an ualaigh a chruthaítear, agus atá ag dul i méad de réir a chéile, agus a bhaineann le dhá chóras aicmithe a bhainistiú ag an am céanna. Sa chás sin sáraítear an faoiseamh a thugtar do na soláthraithe meascán a oibríonn i slabhraí fada soláthair, go leor fiontair bheaga agus mheanmhéide ina measc, chun na hathruithe a bhfuil gá leo a shásamh agus na costais a scaipeadh. Chiallódh tréimhse níos gairide nach mbeadh an líon céanna soláthraithe meascán in ann brabús a dhéanamh ón aicmiú CCD de shubstaintí agus de mheascáin réamhtheachtacha a thagann trí shlabhra an tsoláthair. Tá an tosaíocht a tugadh do cheithre bliana go leith bunaithe freisin ar an aiseolas a tháinig ó Chomhairliúchán Poiblí na bPáirtithe Leasmhara a thug le fios go bhfuil formhór na bpáirtithe i bhfabhar idirthréimhsí d'achar meánach.